wickkiey/tamil-wikipedia-chunked huggingface dataset:
# மங்கையர்க்கரசியார் நாயனார்

**மங்கையர்க்கரசியார்** என்பவர் சைவ சமயத்தவர்களால் பெரிதும் மதிக்கப்படும் அறுபத்து மூன்று நாயன்மார்களில் ஒருவர் ஆவார். சோழ இளவரசியான இவர், நின்றசீர்நெடுமாறன் என்ற பாண்டிய மன்னனை மணந்தார். பாண்டிய நாடு முழுவதும் சமண சமயம் பரவியிருந்த போது, சைவ சமயத்தினை பின்பற்றிய இருவர்களில் மங்கையர்கரசியாரும் ஒருவர். இதனால் சைவர்கள் மங்கையர்களுக்கு அரசி என்ற பொருளில் மங்கையர்கரசி என்று பிற்பாடு வழங்கினார்கள்.
# மங்கையர்க்கரசியார் நாயனார்

## பாண்டியனுடன் மணம்

மங்கையற்கரசியார் பழையாறையை ஆட்சி செய்த சோழமன்னன் ஒருவருக்கு மகளாகப் பிறந்தார். அவர் சைவ ஒழுக்கத்தில் சிறந்தவராய் வளர்ந்து திருமணப் பருவம் அடைந்தார். சோழமன்னன் அவரை நின்றசீர்நெடுமாறன் என்னும் பாண்டிய மன்னனுக்கு திருமணஞ் செய்து வைத்தார்.
# மங்கையர்க்கரசியார் நாயனார்

## சமண சார்பு

பாண்டிய மன்னன் சமணசமயத்தைச் சார்ந்து ஒழுகினான். சமண அடிகள்மாரை அவன் பெரிதும் மதித்தான். குடிகளெல்லாரும் சமணராயினர். அரசவையில் குலச்சிறையார் என்னும் ஓரமைச்சர் தவிர மற்றையோரெல்லாம் சமண சமயத்தவராகவே இருந்தனர். நாட்டில் இவ்வாறு சமண சமயத்திற்கு செல்வாக்கு அதிகம் இருப்பதை அறிந்த சைவாரான மங்கையர்க்கரசியார் மனம் வருந்தினார். மீண்டும் பாண்டிய நாட்டில் சைவம் செல்வாக்கு பெற வேண்டும் என்று விரும்பினார்.
# மங்கையர்க்கரசியார் நாயனார்

## இலக்கியத்தில்

“வரிவளையாள் மானிக்கும் நேசனுக்கும் அடியேன்” – திருத்தொண்டத் திருத்தொகை.
# மங்கையர்க்கரசியார் நாயனார்

## நுண்பொருள்

1. எந்நிலையிலும் சைவ ஒழுக்கத்தைப் பேணுதல் மங்கையர் மரபு.
1. திருநீற்று நெறிவளர்க்கும் மங்கையர் மனக்கருத்து, திருவருளால் நிறைவுறும்.
1. மங்கையார் சைவ வாய்மைபிழைக்கும் கணவர் பழிதீர்ப்பார்.
1. நாயன்மாரை வழிபடுவது நாட்டுக்கு நலன் தருவதாகும்.
1. அரச திருவுடைய மங்கையரால் நாட்டில் சைவம் ஓங்கும்.
1. தொண்டுறுதி கொண்ட மங்கையர் போற்றப்படுவர்.  
மங்கையற்கரசியார் குருபூசைநாள்: சித்திரை உரோகிணி.
# விக்கிப்பீடியா:ஆண்டு நிறைவுகள்/சூலை 27

**சூலை 27**:
- 1890 &ndash; இடச்சு ஓவியர் **வின்சென்ட் வான் கோ** (படம்) தன்னைத்தானே சுட்டு, இரண்டு நாட்களின் பின்னர் இறந்தார்.
- 1921 &ndash; இயக்குநீர் இன்சுலின் இரத்தச் சர்க்கரையைக் கட்டுப்படுத்துவதாக டொராண்டோ பல்கலைக்கழக ஆய்வாளர்கள் கண்டுபிடித்தனர்.
- 1955 &ndash; இலண்டனில் இருந்து இசுதான்புல் சென்று கொண்டிருந்த 'எல் அல்' விமானம் பல்கேரியாவின் வான் பரப்பில் சுட்டு வீழ்த்தப்பட்டதில், அனைத்து 58 பயணிகளும் உயிரிழந்தனர்.
- 1975 &ndash; விடுதலைப்புலிகளின் முதலாவது ஆயுதத் தாக்குதல் நடத்தப்பட்டது. யாழ்ப்பாண மாநகர முதல்வர் அல்பிரட் துரையப்பா சுட்டுக் கொல்லப்பட்டார்.
- 1983 &ndash; கறுப்பு யூலை: கொழும்பு வெலிக்கடை சிறையில் இடம்பெற்ற இரண்டாம் கட்ட படுகொலைகளில் 18 தமிழ்க் கைதிகள் கொடூரமாகக் கொலை செய்யப்பட்டனர்.
- 2002 &ndash; உக்ரைனில் வான் களியாட்ட நிகழ்ச்சியின் போது சுகோய் எஸ்.யு-27 போர் விமானம் மக்களின் மீது வீழ்ந்ததில் 85 பேர் உயிரிழந்தனர்.
**தேசிக விநாயகம்பிள்ளை** (பி.&nbsp;1876) **சோமசுந்தர பாரதியார்** (பி.&nbsp;1879) **ஆ. ப. ஜெ. அப்துல் கலாம்** (இ.&nbsp;2015)
# யோக உபநிடதங்கள்

**யோக உபநிடதங்கள்** ( *Yoga Upanishads* ) என்பது யோகக் கலை தொடர்பாக சமசுகிருதத்தில் எழுதப்பட்ட இந்து சமயத்தின் சிறிய உபநிடதங்களின் ஒரு தொகுப்பாகும். இராமனால் அனுமனுக்கு உபதேசிக்கப்பட்ட முக்திகா நியதியின் தொகுப்பில் பட்டியலிடப்பட்டுள்ள 108 உபநிடதங்களின் தொகுப்பில் இருபது யோக உபநிடதங்கள் உள்ளன. யோக உபநிடதங்கள், மற்ற சிறிய உபநிடதங்களுடன், பொதுவாக மிகவும் பழமையானதாகவும் வேத மரபிலிருந்து வந்ததாகவும் கருதப்படுகிறது. மிகவும் பழமையானவை என்று கருதப்படும் பதின்மூன்று முக்கிய முதன்மை உபநிடதங்களிலிருந்து தனித்தனியாக வகைப்படுத்தப்படுகின்றன.{Sfn|Mahony|1998|p=271}}  
யோக உபநிடதங்கள் யோகக் கலை உத்திகளின் முறைமை மற்றும் தியானத்தில் பல்வேறு முக்கியத்துவத்துடன், ஆனால் சில பகிரப்பட்ட யோசனைகளுடன் கோட்பாடு மற்றும் பயிற்சியைக் கையாள்கின்றன. பொதுவான இயல்புடைய சாமான்ய உபநிடதங்கள், இந்து சமயத் துறவு மற்றும் துறவற நடைமுறையில் கவனம் செலுத்தும் சந்நியாச உபநிடதங்கள், சைவத்தின் அம்சங்களை முன்னிலைப்படுத்தும் சைவ உபநிடதங்கள், வைணவத்தை சிறப்பிக்கும் வைணவ உபநிடதங்கள் போன்ற சிறிய உபநிடதங்களின் பிற குழுக்களிலிருந்து அவை வேறுபடுகின்றன. மேலும் சாக்த உபநிடதங்கள் சக்தி (சாக்தம்) உயர்த்திக் காட்டுகின்றன.
# யோக உபநிடதங்கள்

## காலவரிசை

ஒவ்வொரு யோக உபநிடதங்களின் தேதியும் தெளிவாக இல்லை. மேலும் அவை எப்போது இயற்றப்பட்டன என்பது குறித்த மதிப்பீடுகளும் அறிஞர்களிடையே வேறுபடுகின்றன. *மகோனி*யின் கூற்றுப்படி, அவை கிமு 100 முதல் கிபி 1100 வரை தேதியிடப்பட்டிருக்கலாம். இருப்பினும், *கவின் பிளட்* யோக உபநிடதங்கள் கிமு 100 முதல் கிபி 300 வரை காலக்கெடுவைக் குறிப்பிடுகிறார். *ஜேம்ஸ் மல்லின்சனின்* கூற்றுப்படி, சில யோக உபநிடதங்கள் பதினெட்டாம் நூற்றாண்டில் நாத சைவப் பாரம்பரியத்தின் ஹத யோகக் கருத்துக்களை இணைக்க திருத்தப்பட்டன.  
தொன்மையான மொழி, பிற இந்திய நூல்களில் உள்ள சில யோக உபநிடதங்களின் குறிப்பு, பிற ஆரம்பகால யோக உபநிடதங்களான. பிரம்மபிந்து, பிரம்மவித்யா,யோகதத்துவம், நாதபிந்து, யோகசிகம், சூரிகா மற்றும் அமிர்தபிந்து, மகாபாரதத்தின் உபதேசப் பகுதிகள் மற்றும் தலைமை சந்நியாச உபநிடதங்கள் போன்றவைகள் எழுதப்பட்ட அதே காலகட்டத்தில் இதுவும் இயற்றப்பட்டிருக்கலாம் என்று உரோமானிய வரலாற்றாளர் *மிர்சியா எலியாட்* கூறுகிறார். அதே நேரத்தில் [[மைத்ராயனிய உபநிடதம்] ), சூரிகா, அமிர்தபிந்து உபநிடதம், பிரம்மவித்யா, தேஜோபிந்து உபநிடதம், நாதபிந்து, யோகசிக உபநிடதம், தியானபிந்து உபநிடதம் மற்றும் யோகதத்துவ உபநிடதம்.
# யோக உபநிடதங்கள்

## வாய்ப்பு

யோக உபநிடதங்கள், தோரணைகள், மூச்சுப் பயிற்சிகள், தியானம் , ஒலி, தந்திரம் ( குண்டலினி உடற்கூறியல்) மற்றும் பிறவற்றிலிருந்து பல்வேறு அம்சங்களையும் யோகக் கலையின் வகைகளையும் விவாதிக்கின்றன. இவற்றில் சில தலைப்புகள் [[பகவத் கீதை அல்லது பதஞ்சலியின் யோக சூத்திரங்களில் குறிப்பிடப்படவில்லை.  
பல நூல்கள் யோகாவை படிகள் அல்லது அங்கங்கள் கொண்டதாக விவரிக்கின்றன. மேலும், ஜெர்மானிய இந்தியவியலாளர் பால் *டியூசனின்* கூற்றுப்படி, பிரம்மவித்யா, சூரிகா, குலிகா ( சாமான்ய உபநிடதங்களின் கீழ் பட்டியலிடப்பட்டுள்ளது ), நாதபிந்து, பிரம்மபிந்து, அமிர்தபிந்து, தியானபிந்து, தேஜோபிந்து, யோகசிகா, யோகதத்துவா, மற்றும் ''ஹம்சா ஆகியன இவைகளில் முக்கியமான யோக உபநிடதங்கள் ஆகும். இந்த 11 யோக உபநிடதங்கள் வேதாந்தக் கண்ணோட்டத்தில் வேதப் பள்ளியைச் சேர்ந்தவை. நெறிமுறைகள் பற்றிய விவாதம் [ இயமம், ( அகிம்சை போன்ற சுய கட்டுப்பாடுகள் ) மற்றும் நியமம், ( படிப்பு போன்ற சுய முயற்சி ) ], யோகாசனம் (உடல் பயிற்சிகள் மற்றும் உடல் தோரணை), பிராணயாமா (மூச்சு பயிற்சிகள்), பிரத்யாகரம் (புலன்களை விலக்குதல்), தாரணா (மனதின் செறிவு), தியானம் மற்றும் சமாதி ( தியானம்-உணர்வு நிலை) ஆகியவை அடங்கும்).
# யோக உபநிடதங்கள்

## 20 யோகா உபநிடதங்களின் பட்டியல்

**யோக உபநிடதங்களின் பட்டியல்**  
| அம்ச உபநிடதம்]] | 15 | யசுர் வேதம் |  |  |
| --- | --- | --- | --- | --- |
| அமிர்தபிந்து உபநிடதம் | 20 | அதர்வண வேதம் | கி.மு-வின் இறுதி நூற்றாண்டுகள் அல்லது கி.பி-இன் ஆரம்ப நூற்றாண்டுகள். |  |
| நாதபிந்து உபநிடதம் அல்லது அமிர்த நாதபிந்து உபநிடதம் | 21 | இருக்கு வேதம் அல்லது அதர்வண வேதம் | கிமு 100 முதல் கிபி 300 வரை |  |
| சூரிக உபநிடதம் | 31 | அதர்வண வேதம் | கிமு 100 முதல் கிபி 300 வரை |  |
| தேஜோபிந்து உபநிடதம் | 37 | அதர்வண வேதம் | கிமு 100 முதல் கிபி 300 வரை |  |
| நாதபிந்து உபநிடதம் | 38 | அதர்வண வேதம் அல்லது இருக்கு வேதம் | கிமு 100 முதல் கிபி 300 வரை |  |
| தியானபிந்து உபநிடதம் | 39 | அதர்வண வேதம் மற்றும் சாம வேதம் | கிமு 100 முதல் கிபி 300 வரை |  |
| பிரம்மவித்ய உபநிடதம் | 40 | அதர்வண வேதம் மற்றும் யசுர் வேதம் | கிமு 100 முதல் கிபி 300 வரை |  |
| யோகதத்துவ உபநிடதம் | 41 | அதர்வண வேதம் | கிமு 100 முதல் கிபி 300 வரை அல்லது சுமார் 150 கிபி அல்லது 11 முதல் 13 ஆம் நூற்றாண்டு வரை |  |
| திரிசிகிபிராம்மண உபநிடதம் | 44 | சுக்ல யசுர் வேதம் | கி.பி 1வது மில்லினியத்தின் ஆரம்பம் |  |
| யோகசூடாமணி உபநிடதம் | 46 | சாமவேதம் | 14 முதல் 15 ஆம் நூற்றாண்டு கி.பி |  |
| மண்டல பிராமண உபநிடதம் | 48 | சுக்ல யசுர் வேதம் | கி.பி 1வது மில்லினியத்தின் ஆரம்பம் |  |
| அத்வயதாரக உபநிடதம் | 53 | சுக்ல யசுர் வேதம் | கிமு 100 முதல் கிபி 300 வரை |  |
| சாண்டில்ய உபநிடதம் | 58 | அதர்வண் வேதம் | கிமு 100 முதல் கிபி 300 வரை |  |
| யோகசிக உபநிடதம் | 63 | கிருஷ்ண யசுர் வேதம் | கிமு 100 முதல் கிபி 300 வரை |  |
| பசுபதபிரம்ம உபநிடதம் | 77 | அதர்வண வேதம் | பிந்தைய காலம் |  |
| யோக-குண்டலினி உபநிடதம்' | 86 | கிருஷ்ண யசுர் வேதம் | பொதுவான சகாப்த உரை, யோக சூத்திரங்களுக்குப் பிறகு இயற்றப்பட்டது |  |
| தரிசன உபநிடதம் | 90 | சாமவேதம் | கிமு 100 முதல் கிபி 300 வரை |  |
| மகாவாக்ய உபநிடதம் | 92 | அதர்வண வேதம் | கிமு 100 முதல் கிபி 300 வரை |  |
| வராக உபநிடதம் | 98 | கிருஷ்ண யசுர் வேதம் | கிபி 2 ஆம் மில்லினியத்தின் நடுப்பகுதி | } |
# யோக உபநிடதங்கள்

## இதனையும் பார்க்கவும்

- இந்து நூல்கள்
- வேதங்கள்
# சன்னியாச உபநிடதங்கள்

உபநிடதம் என்று பெயர் கொண்ட இந்து சமய (வடமொழி) வேத நூல்களில் 108 உபநிடதங்களை ராமபிரான் ஆஞ்சனேயருக்குக் கற்பித்தார் என்று முக்திகோபநிஷத்து என்ற உபநிடதம் சொல்கிறது. இவ்வுபநிடதங்களின் பகுப்புகளில் **சன்னியாச உபநிடதங்கள்** என்ற பகுப்பில் 17 உபநிடதங்கள் உள்ளன. அவைகளின் பட்டியல் கீழே கொடுக்கப்பட்டுள்ளது.
# சன்னியாச உபநிடதங்கள்

### பட்டியல்

:ரிக் வேதத்தைச் சார்ந்தவை **ஒன்று**:  
::* நிர்வாணம்  
: கிருஷ்ண யஜுர்வேதத்தைச் சார்ந்தவை **மூன்று**:  
::* அவதூதம்
::* கடருத்ரம்
::* பிரம்மம்  
: சுக்ல யஜுர்வேதத்தைச் சார்ந்தவை **ஆறு**:  
::* ஜாபாலம்
::* துரீயாதீதம்
::* பரமஹம்ஸம்
::* பிக்ஷுகம்
::* யாஞ்ஞவல்க்யம்
::* சாட்யாயணி  
: சாம வேதத்தைச் சார்ந்தவை **நான்கு**:  
::* ஆருணேயம்
::* குண்டிகம்
::* மைத்ரேயீ
::* ஸன்னியாஸம்  
: அதர்வண வேதத்தைச் சார்ந்தவை **மூன்று**:  
::* நாரத பரிவ்ராஜகம்
::* பரப்பிரம்மம்
::* பரமஹம்ஸ பரிவ்ராஜகம்
# சாமானிய வேதாந்த உபநிடதங்கள்

உபநிடதம் என்று பெயர் கொண்ட இந்து சமய (வடமொழி) வேத நூல்களில் 108 உபநிடதங்களை ராமபிரான் ஆஞ்சனேயருக்குக் கற்பித்தார் என்று முக்திகோபநிஷத்து என்ற உபநிடதம் சொல்கிறது. இவ்வுபநிடதங்களின் பகுப்புகளில் **சாமானிய வேதாந்த உபநிடதங்கள்** என்ற பகுப்பில் 24 உபநிடதங்கள் உள்ளன. அவைகளின் பட்டியல் கீழே கொடுக்கப்பட்டுள்ளது.
# சாமானிய வேதாந்த உபநிடதங்கள்

## பட்டியல்

:ரிக் வேதத்தைச் சார்ந்தவை **மூன்று**:  
::* ஆத்மபோதம்
::* கௌஷீதகீ
::* முத்கலம்  
: கிருஷ்ண யஜுர்வேதத்தைச் சார்ந்தவை **ஒன்பது**:
::* அக்ஷி
::* ஏகாக்ஷரம்
::* கர்ப்பம்
::* பிராணாக்னிஹோத்ரம்
::* சுவேதாசுவதரம்
::* சாரீரகம்
::* சுகரகசியம்
::* ஸ்கந்தம்
::* ஸர்வஸாரம்  
: சுக்ல யஜுர்வேதத்தைச் சார்ந்தவை **ஆறு**:
::* அத்யாத்மம்
::* நிராலம்பம்
::* பைங்களம்
::* மந்த்ரிகா
::* முக்திகம்
::* ஸுபாலம்  
: சாம வேதத்தைச் சார்ந்தவை **நான்கு**:
::* மஹத்
::* மைத்ராயணீ
::* வஜ்ரஸூசி
::* சாவித்ரீ  
: அதர்வண வேதத்தைச் சார்ந்தவை **இரண்டு**:
::* ஆத்மா
::* சூர்யம்
# சத்தியம் சினிமா (சென்னை)

**சத்தியம் சினிமா** என்பது சென்னையில் உள்ள ஒரு திரையரங்கம். இது இந்தியாவில் மிகப் பெரிய திரையரங்கம். இத்திரையரங்கத்தின் கொள்திறன் 2527 பேர்.
# சத்தியம் சினிமா (சென்னை)

## விவரம்

| சத்தியம் | 948 | Rs. 120 | Rs. 100 | Rs. 90 |  |
| --- | --- | --- | --- | --- | --- |
| சாந்த்தம் | 568 | Rs. 90 | Rs. 75 | - |  |
| ஷ்றி | 419 | Rs. 90 | Rs. 75 | - |  |
| ச்டுடியொ 5 | 148 | Rs. 95 | Rs. 90 | - |  |
| சீசன்ஸ் | 260 | Rs. 120 | - | - |  |
| 6 டிக்ரீஸ் | 184 | Rs. 120 | - | - | } |
# விக்கிப்பீடியா:ஆண்டு நிறைவுகள்/சூலை 28

**சூலை 28**: உலகக் கல்லீரல் அழற்சி நாள்
- 1540 &ndash; இங்கிலாந்தின் எட்டாம் என்றி மன்னரின் ஆணைப்படி முதலமைச்சர் தோமசு குரொம்வெல் நாட்டுத்துரோகக் குற்றஞ்சாட்டப்பட்டு தூக்கிலிடப்பட்டார். அதே நாளில் என்றி, கத்தரீனை தனது ஐந்தாவது மனைவியாக மணந்தார்.
- 1868 &ndash; ஆபிரிக்க அமெரிக்கர்களுக்குக் குடியுரிமை வழங்கும் சட்டமூலம் ஐக்கிய அமெரிக்க அரசியலமைப்பில் சேர்க்கப்பட்டது.
- 1914 &ndash; செர்பியா மீது ஆத்திரியா-அங்கேரி போர் தொடுத்ததை அடுத்து, முதலாம் உலகப் போர் ஆரம்பமானது.
- 1945 &ndash; அமெரிக்கப் போர் விமானம் ஒன்று **எம்பயர் ஸ்டேட் கட்டிடத்தின்** (படம்) 79ம் மாடியில் தவறுதலாக மோதியதில் 14 பேர் உயிரிழந்தனர், 26 பேர் காயமடைந்தனர்.
- 1972 &ndash; இந்தியா-பாக்கித்தான் அரசுகளுக்கிடையே சிம்லா ஒப்பந்தம் கையெழுத்திடப்பட்டது.
- 1976 &ndash; சீனாவில் டங்சான் நகரில் இடம்பெற்ற 8.2 அளவு நிலநடுக்கத்தில் 242,769 பேர் உயிரிழந்தனர், 164,851 பேர் காயமடைந்தனர்.
- 2005 &ndash; ஐரியக் குடியரசுப் படை வட அயர்லாந்தில் தனது 30 ஆண்டுகால ஆயுதப் போராட்டத்தை முடிவுக்குக் கொண்டு வருவதாக அறிவித்தது.
**ஏ. வி. மெய்யப்பன்** (பி.&nbsp;1907) **சா. கணேசன்** (இ.&nbsp;1982) **கா. ஸ்ரீ. ஸ்ரீ** (இ.&nbsp;1999)
# களுத்துறை சிறைச்சாலைப் படுகொலைகள்

**களுத்துறை சிறைச்சாலைப் படுகொலைகள்** டிசம்பர் 12, 1997, இலங்கையில் களுத்துறை நகரில் உள்ள உயர் பாதுகாப்பு சிறைச்சாலையில் இடம்பெற்றன. மூன்று இலங்கைத் தமிழ் அரசியற் கைதிகள் அதே சிறைச்சாலையில் சிறை வைக்கப்படிருந்த சிங்களக் கைதிகளினால் வெட்டிக் கொல்லப்பட்டனர். இந்நிகழ்வில் சம்பந்தப்பட்ட எவரும் இதுவரையில் தண்டிக்கப்படவில்லை.  
இப்படுகொலைகள் இடம்பெற்ற வேளை இச்சிறைச்சாலையில் மொத்தம் 137 தமிழர்கள் தடுத்து வைக்கப்பட்டிருந்தனர். இவர்களில் மூவர் டிசம்பர் 12 ம் தேதி பிப 1:00 மணிக்கு வார்ட் D ற்கு முன்பாக சிங்களக் கைதிகளினால் வெட்டிக் கொல்லப்பட்டனர். இந்நிகழ்வு நடந்த வேளையில் சிறை அதிகாரிகள் எந்நடவடிக்கையும் எடுக்கவில்லை என்றும் அவர்களே வார்ட் D ஐத் திறந்து விட்டனர் என்றும் சொல்லப்படுகிறது. அவர்களின் முன்னாலேயே தமிழர்கள் மூவரும் வெட்டிக் கொலை செய்யப்பட்டனர் எனவும் தப்பியவர்களின் வாக்குமூலத்தில் தெரிவிக்கப்பட்டது.
# பிந்துனுவேவா படுகொலைகள்

**பிந்துனுவேவா படுகொலைகள்** (*Bindunuwewa massacre*) அல்லது **பிந்துனுவேவா சிறைச்சாலைப் படுகொலைகள்** என்பது இலங்கையில் மத்திய மாகாணத்தில் பிந்துனுவேவா என்ற இடத்தில் தடுப்பு முகாமில் தடுத்து வைக்கப்பட்டிருந்த இலங்கைத் தமிழ் அரசியல் கைதிகள் 27 பேர் அக்டோபர் 25, 2000ம் ஆண்டில் சிங்கள கும்பல் ஒன்றினால் கொலை செய்யப்பட்ட நிகழ்வைக் குறிக்கும். இத்தாக்குதலால் மேலும் 14 பேர் காயமடைந்தனர்.
# பிந்துனுவேவா படுகொலைகள்

## பின்னணி

தமிழீழ விடுதலைப் புலிகளின் ஆதரவாளர்கள் மற்றும் பங்காளர்கள் குறிப்பாக வயதில் குறைந்த இளைஞர்கள் கைது செய்யப்பட்டு பிந்துனுவேவா தடுப்பு முகாமில் தடுத்து வைக்கப்பட்டிருந்தனர். இம்முகாம் இலங்கை தலைநகர் கொழும்பிற்குக் கிழக்கே சுமார் 200 கி.மீ. தூரத்தில் உள்ளது. மற்றும் இது மிகவும் பாதுகாப்புக் குறைவான ஒரு முகாம் ஆகும்.
# பிந்துனுவேவா படுகொலைகள்

## படுகொலை

2000, அக்டோபர் 25 அதிகாலையில் தடுப்பு முகாமின் சுற்றுப் புறத்தில் இருந்த சிங்களக் கிராம மக்கள் சில நூற்றுக்கணக்கானோர் கத்திகள், வாள், பொல்லுகள் எடுத்துக்கொண்டு முகாமிற்குள் அத்துமீறி நுழைந்து அங்கு உறக்கத்தில் ஆழ்ந்திருந்த தமிழர்களை வெட்டிக் கொன்றனர். சிலர் உயிருடன் எரிக்கப்பட்டனர். இந்நிகழ்விற்கு முதல் நாளே அம்முகாமில் நிலை கொண்டிருந்த இலங்கை இராணுவத்தினர் அங்கிருந்து அகற்றப்பட்டிருந்தனர். இதற்கான காரணம் தெரிவிக்கப்படவில்லை. அத்துடன் படுகொலைகள் இடம்பெற்ற பொழுது பாதுகாப்பிற்கென நிறுத்தப்பட்டிருந்த காவற்துறையினர் அதனைத் தடுப்பதற்கு எந்த வித முயற்சியும் எடுக்கவில்லை.
# பிந்துனுவேவா படுகொலைகள்

## இலங்கை அரசின் நிலைப்பாடு

தடுத்து வைக்கப்பட்டிருந்த தமிழர்களே முதலில் கலவரத்தில் ஈடுபட்டனர் என்றும் அதனைத் தடுக்க முயற்சி எடுத்த போதே இப்படுகொலைகள் நிகழ்ந்ததென்றும் தொடக்கத்தில் இலங்கை அரசு அறிவித்தது. எனினும் பின்னர் மிகவும் கோபமுற்ற நிலையில் இருந்த சிங்களவர்களை காவற்படையினரால் தடுக்க முடியவில்லை என்று கூறியது. கடமையில் இருந்த எட்டு காவற்துறையினர் குற்றவாளிகளாகக் காணப்பட்டு சிறையிலடைக்கப்பட்டாலும் பின்னர் இவர்கள் விடுவிக்கப்பட்டனர்.
# 1939

**1939** (**MCMXXXIX**) ஒரு ஞாயிற்றுக்கிழமையில் ஆரம்பமான ஒரு சாதாரண கிரிகோரியன் ஆண்டு ஆகும்.  
: சியாம் நாடு தாய்லாந்து எனப் பெயர் மாற்றம் பெற்றது]]
# 1939

## நிகழ்வுகள்

- ஜனவரி 13 - அவுஸ்திரேலியாவில் விக்டோரியா மாநிலத்தில் இடம்பெற்ற காட்டுத்தீயில் 71 பேர் கொல்லப்பட்டனர்.
- ஜனவரி 24 - சிலியில் இடம்பெற்ற நிலநடுக்கத்தில் 30,000 பேர் கொல்லப்பட்டனர்.
- மார்ச் 3 - பம்பாயில் மகாத்மா காந்தி அந்நிய ஆட்சிக்கெதிராக உண்ணாநோன்பினைத் துவங்கினார்.
- மே 3 - நேதாஜி சுபாஷ் சந்திர போஸ் அகில இந்திய ஃபார்வேர்ட் புளொக் கட்சியை ஆரம்பித்தார்.
- மே 16 - திருச்சி வானொலி நிலையம் துவங்கப்பட்டது
- ஜூன் 24 - சியாம் நாட்டின் பெயர் தாய்லாந்து என மாற்றப்பட்டது.
- ஜூலை 8 - மதுரை மீனாட்சி சுந்தரேசுவரர் கோயிலில் பசும்பொன் முத்துராமலிங்கத் தேவரின் ஒத்துழைப்போடு அரிசனங்களின் ஆலயப் பிரவேசம் அமைதியாக நடந்தது.
- ஆகஸ்ட் 17 - வைசார்ட் ஒஃப் ஓஸ் (*The Wizard of Oz*), முதற்தடவையாக நியூ யோர்க் நகரில் காண்பிக்கப்பட்டது.
- ஆகஸ்ட் 23 - ஸ்டாலினும் ஹிட்லரும் கிழக்கு ஐரோப்பாவை (பின்லாந்து, எஸ்தோனியா, லாத்வியா, கிழக்கு போலந்து ஆகியன சோவியத் ஒன்றியத்துக்கும், லித்துவேனியா, மேற்கு போலந்து ஆகியன ஜேர்மனிக்கும்) தமக்குள் பிரிப்பதற்கு உடன்பட்டனர்.
- செப்டம்பர் 1 - ஜெர்மனி போலந்தை ஆக்கிரமித்தது. இரண்டாம் உலகப் போர் ஆரம்பித்தது.
- செப்டம்பர் 3 - பிரான்ஸ், அவுஸ்திரேலியா, ஐக்கிய இராச்சியம் ஆகியன ஜேர்மனி மீது போரை அறிவித்தன்.
- செப்டம்பர் 4 - நேபாளம் ஜேர்மனி மீது போரை அறிவித்தது.
- செப்டம்பர் 5 - ஐக்கிய அமெரிக்கா போர் தொடர்பாக தனது நடுநிலையை அறிவித்தது.
- செப்டம்பர் 6 - தென்னாபிரிக்கா ஜேர்மனி மீது போரை அறிவித்தது.
- செப்டம்பர் 10 - கனடா ஜேர்மனி மீது போரை அறிவித்தது.
- செப்டம்பர் 17 - சோவியத் ஒன்றியம் போலந்தின் மீது படையெடுத்து கிழக்குப் பகுதியைப் பிடித்தது.
- செப்டம்பர் 27 - வார்சா ஜேர்மனியிடம் சரணடைந்தது.
- டிசம்பர் 27 - துருக்கியில் நிலநடுக்கம் ஏற்பட்டதில் 30,000 பேர் கொல்லப்பட்டனர்.
# 1939

## பிறப்புகள்

- மே 20 - பாலுமகேந்திரா, தமிழ்த் திரைப்பட இயக்குநர் (இ. 2014)
# 1939

## நோபல் பரிசுகள்

- இயற்பியல் - ஏர்னெஸ்ட் லோரன்ஸ் (*Ernest Orlando Lawrence*)
- வேதியியல் - *Adolf Friedrich Johann Butenandt*, *Leopold Ruzicka*
- மருத்துவம் - *Gerhard Domagk*
- இலக்கியம் - *Frans Eemil Sillanpää*
- அமைதி - வழங்கப்படவில்லை
# 1920கள்

**1920கள்** என்றழைக்கப்படும் பத்தாண்டு காலம் 1920ஆம் ஆண்டு துவங்கி 1929-இல் முடிவடைந்தது. இப்பத்தாண்டுகளில் முக்கிய நிகழ்வாக சோவியத் ஒன்றியத்தில் அக்டோபர் புரட்சியின் பின்னர் கம்யூனிசத்தின் வளர்ச்சி, போல்ஷெவிக்குகளின் புதிய பொருளாதாரத் திட்டம் (1921 - 1928) போன்றவற்றைக் குறிப்பிடலாம். இப்பத்தாண்டுகளிலேயே கம்யூனிசக் கொள்கைக்கெதிரான பாசிசக் கொள்கை மற்றைய ஐரோப்பிய நாடுகளில் பரவத் தொடங்கியது.
# 1920கள்

## நுட்பம்

- முதலாவது தொலைக்காட்சி 1925 இல் அறிமுகமாகியது. 1928இல் *John Logie Baird* என்பவர் முதலாவது வர்ணத் தொலைக்காட்சிப் பெட்டியை அறிமுகப்படுத்தினார்.
- 1926 இல் ஒலியுடன் கூடிய முதலாவது திரைப்படம் *Don Juan* வெளியிடப்பட்டது.
- 1927 இல் முதலாவது முழு நீள பேசும் திரைப்படம் *Lights of New York* வெளிவந்தது.
# 1920கள்

## அறிவியல்

- இன்சுலீன் 1921-1922 இல் கண்டுபிடிக்கப்பட்டது.
- பெனிசிலின் (1928) இல் கண்டுபிடிக்கப்பட்டது.
# 1920கள்

## அரசியல்

- கம்யூனிசம் வளர்ச்சி கண்டது.
- அயர்லாந்து: விடுதலைப் போர் (1919-1921), உள்நாட்டுப் போர் (1922-23)
- துருக்கி - விடுதலைப் போர்
# விக்கிப்பீடியா:ஆண்டு நிறைவுகள்/சூலை 29

**சூலை 29**:
- 1818 &ndash; பிரெஞ்சு இயற்பியலாளர் பிரெனெல் புகழ்பெற்ற "ஒளியின் விளிம்பு விளைவு பற்றிய தனது குறிப்புகளை" வெளியிட்டார்.
- 1907 &ndash; சேர் பேடன் பவல் இங்கிலாந்தில் சாரணர் இயக்க முகாம் ஒன்றைத் திறந்து வைத்தார். இதுவே சாரணர் இயக்கத்தை ஆரம்பிக்க முதற் படியாக இருந்தது.
- 1948 &ndash; இரண்டாம் உலகப் போர் காரணமாக 12 ஆண்டுகளாக இடைநிறுத்தி வைக்கப்பட்டிருந்த ஒலிம்பிக் போட்டிகள் இலண்டனில் ஆரம்பமாயின.
- 1967 &ndash; வெனிசுவேலாவின் 400ம் ஆண்டு நிறைவு நாள் கொண்டாட்டங்களின் நான்காம் நாளில் கரகஸ் நகரில் நிலநடுக்கம் ஏற்பட்டதில் 500 பேர் உயிரிழந்தனர்.
- 1987 &ndash; இலங்கை-இந்திய ஒப்பந்தம் கொழும்பில் கையெழுத்திடப்பட்டது. இதனையடுத்து இடம்பெற்ற மரியாதை அணிவகுப்பின் போது இலங்கை இராணுவத்தினன் ஒருவனால் இந்தியப் பிரதமர் **ராஜீவ் காந்தி** (படம்) துப்பாக்கியால் தலையில் குத்தப்பட்டுக் காயம் அடைந்தார்.
- 1999 &ndash; இலங்கையின் வழக்கறிஞரும் நாடாளுமன்ற உறுப்பினருமான நீலன் திருச்செல்வம் தற்கொலைக் குண்டுவெடிப்பில் படுகொலை செய்யப்பட்டார்.
**பி. சா. சுப்பிரமணிய சாத்திரி** (பி.&nbsp;1890) **வி. சீ. கந்தையா** (பி.&nbsp;1920) **கருமுத்து தியாகராசர்** (இ.&nbsp;1974)
# அறிவியல் தமிழ்

**அறிவியல் தமிழ்** தமிழ் மொழியில் இடம்பெறும் அறிவியல் கல்வி, ஆய்வுகள், தகவல் பரிமாற்றம், பிற அறிவியல் புலமைசார் செயற்பாடுகளை முதன்மையாகக் குறிக்கின்றது. இங்கு அறிவியல் தமிழ் மொழியையும், தமிழ் மொழியில் இடம்பெறும் அறிவியல் தொடர்பான செயற்பாடுகளையும் ஒருங்கே சுட்டுகின்றது.  
தமிழ் மொழியில், தமிழர் இடையே அறிவியல் செயற்பாடுகள் தொன்று தொட்டு பல காலகட்டங்களில் சிறப்புற்று இருந்தாலும் அறிவியல் தமிழ் இக்காலத்தில் மேற்கே செம்மை பெற்ற அறிவியல் அணுகுமுறைகளை உள்வாங்கி தமிழில், தமிழ்ச்சூழலில் மேற்கொள்ளப்படும் அறிவியல் செயற்பாடுகளை சிறப்பாக குறிக்கின்றது.
# அறிவியல் தமிழ்

## தேவை

### ஆய்வுக்கு, பண்பாட்டுக்கு

மொழிக்கும் மனித சிந்தனைக்கும் உள்ள வலுவான தொடர்பு மேலும் பல கோணங்களில் ஆயப்பட்டு நிரூபிக்கப்பட்டுள்ளது. தமிழை மொழியாகக் கொண்டவர்கள், அறிவியல்-தொழில் நுட்பங்களைத் தமிழில் படிக்கையில் ஒரு வேறுபட்ட புரிதல் ஏற்படுகின்றது, வேறுபட்ட சிந்தனைக்கு வழி செய்கின்றது. புதிய பரிமாணங்களில் (paradigms), மாறுபட்ட சூழலில் (socio-cultural context) விடயங்களை ஆராய வழி செய்கின்றது.  
மேலும் தமிழ் சமுதாயம் சார்ந்த புரிதல்களை வளர்த்துக்கொள்ளவும், தமிழர் தேவைகளை நிறைவு செய்யவும். ஆங்கில உலகால் புறக்கணிக்கப்பட்ட துறைசார் விடயங்களை ஆராயவும் அறிவியல் தமிழ் தேவை. தமிழரின் வரலாறு, பண்பாடு, சமயம், சமூகம், பொருளாதாரம், அரசியல் போன்ற பன்முகத் தேடல்களுக்கு அறிவியல் தமிழ் உதவும்.
# அறிவியல் தமிழ்

## தேவை

### கல்விக்கு

தமிழ்நாட்டில் 74% மட்டுமே படிப்பறிவு உள்ளவர்கள். இதில் ஒரு பெரும் விழுக்காட்டினர் தமிழில் அடிப்படைக் கல்வியைப் பெறுகிறார்கள். இலங்கையில் பெரும்பான்மைத் தமிழ் மாணவர்கள் பல்கலைக்கழகம் வரை தமிழ்வழிக் கல்வியே பெறுகின்றார்கள். பலகலைக்கழகத்திலும் கலை, வேளாண்மை, சமூகவியல் போன்ற இயல்கள் தமிழில் உள்ளன. மலேசியாவில் பெரும்பான்மைத் தமிழ் மாணவர்கள் அடிப்படைக் கல்வியைத் தமிழில் பெறுகின்றார்கள். சிங்கப்பூரில் தமிழ் ஒரு பாடமாக எல்லா மட்டங்களில் உள்ளது. இவ்வாறு தமிழ் கல்வி மொழியாக உள்ளது. அறிவியல், தொழில்நுட்பம், மருத்துவம் ஆகிய துறைகள் பற்றி இந்த மாணவர்கள் அறிய வேண்டும் ஆயின் அத்துறைசார் தகவல்கள் தமிழ் மொழியில் இருக்க வேண்டியது அவசியமாகும்.
# அறிவியல் தமிழ்

## தேக்க நிலை

அறிவியல் தமிழ் ஒரு தேக்க நிலையில் தொடர்ந்து இருந்து வருகிறது. துறைசார் இதழ்கள், ஆய்வேடுகள் தமிழில் அரிது அல்லது இல்லை. அறிவியல், தொழில்நுட்பம், மருத்துவம் போன்ற துறைகளில் உயர் கல்வி பரவலாக தமிழில் இல்லை. இலக்கியத்தில், சமயத்தில், அரசியலில் தமிழ் மொழி பயன்படுத்தப்படுவது போன்று, இதர துறைகளில் தமிழ் மொழி பயன்படுத்தப்படுவது இல்லை.  
இது கடந்த சில நூற்றாண்டுகளின் அறிவியல் புரட்சிக்கு தமிழ் ஈடு கொடுக்காதது மட்டுமல்ல, தமிழ் மொழி வரலாற்றிலேயே அறிவியல் படைப்புகளுக்கு முக்கியத்துவம் தரப்பட வில்லை. இதைப் பற்றி அறிவியல் நம்பி *தமிழில் அறிவியல் கலைச்சொற்களின் தேவையும் வளர்ச்சியும்* என்ற கட்டுரையில் பின்வருமாறு கூறுகிறார்.  
- அறிவியல் நம்பி  
இதைப் பற்றி விமர்சகர் கா. சிவத்தம்பி *தமிழ் இலக்கிய வரலாறு* என்னும் நூலில் பின்வருமாறு கூறுகிறார்  
இதே கருத்தை பொறியியலாளர் சி. ஜெயபாரதன்* விடுதலை இந்தியாவில் விஞ்ஞானத் தமிழ் வளர்ச்சி* என்ற கட்டுரையில் பின்வருமாறு கூறுகிறார்:  
- சி. ஜெயபாரதன்
# அறிவியல் தமிழ்

## திட்டங்களும் வளர்ச்சியும்

ஐரோப்பிய மொழிகள் மற்றும் சீனம், யப்பானிசு போன்ற மொழிகளோடு ஒப்பிடுகையில் அறிவியல் தமிழ் தேக்க நிலையில் இருந்தாலும், இதர மொழிகளோடு ஒப்புடுகையில் அறிவியல் தமிழ் வளர்ச்சி பெற்று வருகிறது.  
தமிழில் நெடுங்காலமாக நிகண்டுகளும், அகராதிகளும் ஆக்கப்பட்டு வந்துள்ளன. இருபதாம் நூற்றாண்டில் பல கலைக்களஞ்சியங்கள் வெளிவந்துள்ளன. கணினியியல், சூழலியல், மருத்துவம், சட்டம் போன்ற துறைகளில் பொது வாசகருக்கான இதழ்கள் வெளி வருகின்றன. இவை அறிவியல் தமிழுனின் வளர்ச்சிக்குச் சான்றாக அமைகின்றன.  
தமிழ்நாட்டில் சில பல்கலைக்கழகங்களில் மருத்துவம், பொறியியல் போன்ற துறைகளும் தமிழில் கற்பிக்கப்படும் என அறிவிக்கப்பட்டுள்ளது.
# உலகப் பாரம்பரியக் களம்

வின் உலக பாரம்பரியக் குழுவிற்கான இலச்சினை]]  
நாட்டில் மெம்பிசு பகுதியும், அங்கே உள்ள கிசா பிரமிடுத் தொகுதியும்]]
)]]
)]]
)]]
, (மெக்சிகோ)]]
வரலாற்று மையமும் அதன் சுற்றுப்புறமும் (உருசியா)]]
)]]
மற்றும் சின்ட்ரா (போர்த்துகல்)]]
)]]
(இந்தியா)]]
)]]
**உலகப் பாரம்பரியக் களம்** (*World Heritage Site*) என்பது, யுனெஸ்கோவின் உலக பாரம்பரியக் குழுவினால் நிர்வகிக்கப்படும் அனைத்துலக உலக பாரம்பரியங்கள் திட்டத்தின் பட்டியலில் உள்ளடக்கப்பட்டுள்ள ஒரு களம் ஆகும். இது, காடு, மலை, ஏரி, பாலைவனம், நினைவுச் சின்னம், கட்டிடம், நகரம் போன்ற எதுவாகவும் இருக்கலாம். யுனெஸ்கோவின் உலக பாரம்பரியக் குழு, நாடுகளின் பொதுக் குழுவினால் தெரிவு செய்யப்படுவதுடன் 21 பிரதிநிதிகளைக் கொண்டிருக்கும்  
மனித இனத்தின் பொதுப் பாரம்பரியத்துக்கு இன்றியமையாத இயற்கை மற்றும் பண்பாட்டு முக்கியத்துவம் கொண்ட களங்களைப் பட்டியலிட்டு, அவற்றைப் பாதுகாப்பதே இத் திட்டத்தின் நோக்கமாகும். சில களங்களின் மேம்பாட்டுக்காக, சில நடைமுறைகளின் கீழ், உலக பாரம்பரிய நிதியத்தில் இருந்து நிதி உதவி வழங்கப்படுவதும் உண்டு. இவ்வாறான களங்களைப் பாதுகாக்கும் நோக்குடன், 16 நவம்பர் 1972 ஆம் ஆண்டில் நடந்த யுனெஸ்கோவின் பொது மாநாட்டில் கொண்டு வரப்பட்ட சாசனத்தில், 2012 ஆம் ஆண்டு நிலவரப்படி இது வரை 962 களங்கள் பட்டியலிடப்பட்டுள்ளன. 157 நாடுகளில் அமைந்துள்ள இக்களங்களில், 745 பண்பாட்டுக் களங்களும், 188 இயற்கைசார் களங்களும், 29 கலப்பு இயல்புக் களங்களும் அடங்குகின்றன.. போர்க்காலங்களிலும் இந்தச் சின்னங்களுக்கு எந்த பாதிப்பும் ஏற்படுத்தக் கூடாது என்பது இதன் முக்கிய அம்சம் என்பது குறிப்பிடத்தக்கது. பாரம்பரியத்துக்கு இன்றியமையாத இயற்கை மற்றும் பண்பாட்டு முக்கியத்துவம் வாய்ந்த சிறப்பான களங்களைப் பட்டியலிட்டு, அவற்றைப் பாதுகாப்பதே இத்திட்டத்தின் முக்கியமான நோக்கமாகும்.  
இத்தாலியிலேயே அதிகளவு உலகப் பாரம்பரியக் களங்கள் அடையாளம் காணப்பட்டுள்ளன. யுனெஸ்கோ ஒவ்வொரு பாரம்பரியக் களத்திற்கும் ஒவ்வொரு அடையாள இலக்கத்தை வழங்கி வருகின்றது. புதிதாக பட்டியலிடப்படும் களங்களில் சில பழைய பட்டியலிலும் இடம் பெற்றிருப்பதனால், அடையாள இலக்கங்களின் எண்ணிக்கை 1200 ஐ விட அதிகமாக இருப்பினும், களங்களின் எண்ணிக்கை குறைவாகவே உள்ளது. குறிப்பிட்ட களங்கள் அந்தந்த நாட்டின் சட்டப்படியான எல்லைக்குள் இருப்பினும், இவை ஒவ்வொன்றையும் பாதுகாப்பது உலக சமூகத்தின் கடமை என யுனெஸ்கோ கருதுகின்றது.
# உலகப் பாரம்பரியக் களம்

## வரலாறு

உலக பாரம்பரிய மாநாடு 23 நவம்பர் 1972 இல் கையெழுத்திடப்பட்ட ஒரு சர்வதேச ஒப்பந்தமாகும். இது இயற்கை பாதுகாப்பு மற்றும் கலாச்சார பண்புகளை பாதுகாப்பதற்கான முதன்மை இலக்குகளுடன் உலக பாரம்பரிய தளங்களை உருவாக்கியது. மாநாடு, சர்வதேச ஒப்பந்தத்தின் கையொப்பமிடப்பட்ட ஆவணம், உலக பாரம்பரியக் குழுவின் பணிகளுக்கு வழிகாட்டுகிறது. இது ஏழு வருட காலப்பகுதியில் (1965-1972) உருவாக்கப்பட்டது. உலக பாரம்பரிய பட்டியலில் எந்தெந்த தளங்களை கருதலாம் என்பதை இந்த மாநாடு வரையறுக்கிறது, சாத்தியமான தளங்களைக் கண்டறிந்து அவற்றைப் பாதுகாத்தல் மற்றும் பாதுகாப்பதற்கான ஒவ்வொரு நாட்டின் அரசாங்கங்களின் கடமைகளை அமைக்கிறது. கையொப்பமிட்ட நாடுகள் தங்கள் பிராந்தியத்தில் அமைந்துள்ள உலக பாரம்பரிய தளங்களைப் பாதுகாப்பதாக உறுதியளிக்கின்றன, மேலும் அவற்றின் பாதுகாப்பு நிலை குறித்து தொடர்ந்து அறிக்கை செய்கின்றன. உலக பாரம்பரிய நிதியை எவ்வாறு பயன்படுத்த வேண்டும் மற்றும் நிர்வகிக்க வேண்டும் என்பதையும் மாநாடு அமைக்கிறது. இது 16 நவம்பர் 1972 இல் யுனெஸ்கோவின் பொது மாநாட்டால் ஏற்றுக்கொள்ளப்பட்டது, மேலும் யுனெஸ்கோவின் பொது மாநாட்டின் தலைவர் டொரு ஹகுவாரா மற்றும் யுனெஸ்கோவின் இயக்குநர் ஜெனரல் ரெனே மஹூ 23 நவம்பர் 1972 அன்று கையெழுத்திட்டார். இது யுனெஸ்கோவின் காப்பகத்தில் வைக்கப்பட்டுள்ளது.  
1954ஆம் ஆண்டில் எகிப்திய அரசு அஸ்வான் அணை கட்ட முடிவெடுத்தபோது அதன் நீர்பிடிப்புப் பகுதியிலிருந்த பள்ளத்தாக்கில் அபு சிம்பெல் கோவில்கள் போன்ற பல பண்டைய எகிப்தின் பொக்கிசங்கள் மூழ்குவதாக இருந்தது. அப்போது இவற்றைக் காத்திட யுனெசுக்கோ உலகளவில் பெரும் விழிப்புணர்வுப் பிரசாரத்தை மேற்கொண்டது. அபு சிம்பெல் மற்றும் பிலே கோவில்கள் கல், கல்லாக பெயர்க்கப்பட்டு உயரமான பகுதிக்கு எடுத்துச் செல்லப்பட்டு அங்கு மீண்டும் கட்டமைக்கப்பட்டது. தெண்டூர் கோவில் இதேபோல நியூ யார்க்கிற்கு எடுத்துச் செல்லப்பட்டது. 1959 இல் எகிப்து மற்றும் சூடானின் முறையீடுகளுக்குப் பிறகு தொடங்கப்பட்ட நுபியாவின் நினைவுச்சின்னங்களைக் காப்பாற்றுவதற்கான சர்வதேச பிரச்சாரம் 22 நினைவுச்சின்னங்களை இடமாற்றம் செய்ய வழிவகுத்தது. திட்டத்தின் வெற்றி, குறிப்பாக திட்டத்தின் பின்னால் 50 நாடுகளின் கூட்டணியை உருவாக்கியது, யுனெஸ்கோ, நினைவுச்சின்னங்கள் மற்றும் தளங்களுக்கான சர்வதேச கவுன்சில் (ICOMOS) உடன் இணைந்து கலாச்சார பாரம்பரியத்தைப் பாதுகாப்பதற்கான வரைவு மாநாட்டைத் தயாரிக்க வழிவகுத்தது.  
1965 ஆம் ஆண்டு வெள்ளை மாளிகை மாநாட்டில், "உலகின் உன்னதமான இயற்கை மற்றும் இயற்கைப் பகுதிகள் மற்றும் வரலாற்றுத் தளங்களை ஒட்டுமொத்த உலக குடிமக்களின் தற்போதைய மற்றும் எதிர்காலத்திற்காக" பாதுகாக்க "உலக பாரம்பரிய அறக்கட்டளை"க்கு அழைப்பு விடுத்தது. இயற்கைப் பாதுகாப்புக்கான சர்வதேச ஒன்றியம் 1968 இல் இதேபோன்ற திட்டங்களை உருவாக்கியது, அவை 1972 இல் ஸ்டாக்ஹோமில் நடந்த மனித சுற்றுச்சூழலுக்கான ஐக்கிய நாடுகளின் மாநாட்டில் வழங்கப்பட்டன. உலக மரபுரிமைக் குழுவின் கீழ், கையொப்பமிட்ட நாடுகள், உலகப் பாரம்பரிய மாநாட்டை நடைமுறைப்படுத்துவது மற்றும் உலகப் பாரம்பரியச் சொத்துக்களில் தற்போதைய நிலைமை ஆகியவற்றின் மேலோட்டத்துடன் குழுவிற்கு அவ்வப்போது தரவு அறிக்கையைத் தயாரித்து சமர்ப்பிக்க வேண்டும்.
# உலகப் பாரம்பரியக் களம்

## விண்ணப்பிக்கும் நடைமுறை

ஒவ்வொரு நாடும், தனது நாட்டிலுள்ள பண்பாட்டு, இயற்கை முக்கியத்துவம் உள்ள களங்களைக் கணக்கெடுக்க வேண்டும். இது ஆய்விற்கான ஒரு பட்டியலாகக் கொள்ளப்படும். இந்தப் பட்டியலில் இருந்து தெரிவு செய்யப்படும் களத்தை உலக பாரம்பரியக் களத்திற்காக குறிப்பிட்ட நாடு முன்மொழியலாம். இந்தப் பட்டியலில் இல்லாத ஒரு களத்தை உலக பாரம்பரியக் களத்திற்காக ஒரு நாடு முன்மொழியக் கூடாது.  
அப்படி முன்மொழியப்பட்ட களங்களை நினைவுச்சின்னங்களுக்கும் களங்களுக்குமான அனைத்துலக அவையும், பன்னாட்டு இயற்கைப் பாதுகாப்புச் சங்கமும் மதிப்பீடு செய்யும். பின்னர் குறிப்பிட்ட களமானது உலக பாரம்பரியக் களத்துக்கான தகுதியைப் பெற்றிருப்பின், அதனை உலகப் பாரம்பரியக் குழுவிற்குப் பரிந்துரை செய்யும். அந்தக் குழுவே ஆண்டுக்கொருமுறை ஒன்றுகூடி, குறிப்பிட்ட களத்தை உலக பாரம்பரியக் களங்களின் பட்டியலில் இணைத்துக் கொள்வதா இல்லையா என்பதை முடிவு செய்யும். சிலசமயம் இறுதி முடிவு எடுப்பதற்கு மேலதிக தகவல்கள் தேவை என குறிப்பிட்ட களத்தை முன்மொழிந்த நாட்டிடம் கேட்கப்படும்.
# உலகப் பாரம்பரியக் களம்

## தேர்விற்கான விதிகள்

2004 ஆம் ஆண்டுவரை பாரம்பரிய பண்பாட்டு களங்களுக்கு ஆறு தேர்வு அளவீடுகளும், பாரம்பரிய இயற்கைக் களங்களுக்கு நான்கு தேர்வு அளவீடுகளும் கொடுக்கப்பட்டிருந்தன. பின்னர் 2005ஆம் ஆண்டு முதல் இந்த முறையில் சிறுமாற்றம் செய்யப்பட்டு, அனைத்து வகையான பாரம்பரியக் களங்களுக்கும் பொதுவாக பத்து தேர்வு அளவீடுகள் கொடுக்கப்பட்டன. முன்மொழியப்படும் பாரம்பரியக் களமானது உலகளாவிய நோக்கில் மிகவும் முக்கியம் வாய்ந்ததாகவும், குறிப்பிட்ட பத்து அளவீடுகளில் ஒன்றையாவது நிறைவு செய்யக் கூடியதாகவும் இருக்க வேண்டும்.
# உலகப் பாரம்பரியக் களம்

## தேர்விற்கான விதிகள்

### பண்பாட்டு களங்களுக்கான தேர்வு அளவீடுகள்

- (i) மனிதனின் மிகச் சிறந்த படைப்பாக்கங்களில் ஒன்றாக இருக்க வேண்டும்.
- (ii) கட்டடக்கலை அல்லது தொழினுட்பம், நினைவுச்சின்னங்களைக் கொண்ட கலை, நகராக்க திட்டம் அல்லது நிலத்தோற்ற (landscape) வடிவமைப்பு போன்றவற்றின் அபிவிருத்தியினால், மனித மதிப்பீட்டில் முக்கியமான பரிமாற்றத்தை வெளிக்காட்டக் கூடியதாகவும், உலகின் பண்பாட்டு மையங்களில் அமைந்திருக்கும் ஒன்றாக அல்லது குறிப்பிட்ட ஒரு காலத்திற்கு மேலாக நிலைத்திருக்கும் ஒன்றாக இருக்க வேண்டும்.
- (iii) தற்காலத்திலும் நிலைத்திருக்கின்ற அல்லது மறைந்துபோன ஒரு பண்பாட்டுப் பாரம்பரியத்துக்கோ, அல்லது நாகரீகத்துக்கோ தனித்துவமான, அல்லது மிகச் சிறந்த சான்றுகளைக் கொண்டிருக்க வேண்டும்.
- (iv) மனித வரலாற்றில் குறிப்பிடத்தக்க நிலையை/காலத்தை விளக்கக் கூடிய, ஈடிணையற்ற எடுத்துக் காட்டாக இருக்கக் கூடிய ஒரு கட்டடம், கட்டக்கலை அல்லது தொழினுட்பம் சார் குழுமம் அல்லது நிலத்தோற்றமாக இருக்க வேண்டும்.
- (v) மனிதருக்கும் சூழலுக்கும், முக்கியமாக தற்காப்புக்கு அப்பாற்பட்ட மீட்க முடியாத மாற்றங்களை ஏற்படுத்தும் சூழலுக்கும், இடையிலான இடைத்தாக்கத்தை அல்லது பண்பாட்டை விளக்கும் பாரம்பரிய மனித குடியேற்றம், நிலப் பாவனை, அல்லது கடல் பாவனை போன்றவற்றிற்கான ஈடிணையற்ற எடுத்துக் காட்டாக இருக்க வேண்டும்.
- (vi) உலகளாவிய அதி முக்கியத்துவமுடைய நிகழ்வுகள் அல்லது வாழும் பாரம்பரியங்களுடன், எண்ணங்களுடன், அல்லது நம்பிக்கைகளுடன், கலைகளுடன், இலக்கியம்சார் விடயங்களுடன் நேரடியாக, அல்லது உறுதியான தொடர்புடைய ஒன்றாக இருக்க வேண்டும்.
# உலகப் பாரம்பரியக் களம்

## தேர்விற்கான விதிகள்

### இயற்கை களங்களுக்கான தேர்வு அளவீடுகள்

- (vii) மீஉயர்நிலை கொண்ட இயற்கைத் தோற்றப்பாடு அல்லது அளவுகடந்த இயற்கை அழகு நிறைந்த பகுதி, அல்லது கலைநய முக்கியத்துவம் நிறைந்த பகுதியாக இருக்க வேண்டும்.
- (viii) உயிர் தொடர்பான ஆவணம் (record of life), நிலவடிவ அபிவிருத்தியில் (development of landforms) தொடர்ந்து கொண்டிருக்கும், குறிப்பிடத்தக்க நிலவியல் செயற்பாடுகள் (geological processes), குறிப்பிடத்தக்க புவிப்புற மாற்ற இயல்புகள் (geomorphic features) அல்லது இயல்வரைவுரு இயல்புகள் கொண்ட, உலக வரலாற்றின் முக்கியமான நிலைகளை பிரதிநிதித்துவப் படுத்தக் கூடிய விசேடமான எடுத்துக்காட்டாக இருக்க வேண்டும்.
- (ix) நிலம், நன்னீர், கடலோரம், கடல் சார்ந்த சூழ்நிலைமண்டலம்; தாவர, விலங்கு சமூகங்கள் ஆகியவற்றில் ஏற்படும் படிவளர்ச்சி மற்றும் அபிவிருத்தியில் தொடர்ந்து ஏற்பட்டுக் கொண்டிருக்கும் சூழலியல், உயிரியல் முக்கியத்துவத்தைப் பிரதிநிதித்துவப் படுத்தும் விசேடமான எடுத்துக் காட்டுகளாக இருக்க வேண்டும்.
- (x) அறிவியல் அல்லது பாதுகாப்பு நோக்கில் மிகவும் விசேடமான உலகளாவிய முக்கியத்துவம் கொண்ட, அச்சுறுத்தலுக்குள்ளாகும் இனங்கள் உட்பட உயிருள்ள இனங்களில் இருக்க வேண்டிய உயிரியல் பல்வகைமைமையை, அவற்றின் இயலிடத்தில் வைத்தே பாதுகாப்பதற்கான முக்கியமானதும், குறிப்பிடத் தக்கதுமான இயற்கை வாழிடங்களைக் கொண்டதாக இருக்க வேண்டும்.
# உலகப் பாரம்பரியக் களம்

## பரம்பல்

கீழுள்ள அட்டவணையில், உலகின் வெவ்வேறு வலயங்களில் உள்ள உலக பாரம்பரியக் களங்களின் பரம்பலைக் காணலாம்:  
| } |  |  |  |  |  |
| --- | --- | --- | --- | --- | --- |
| - align= | இருமுறை பதிவானவற்றைக் கழிக்க* | 15 | 26 | 1 | 42 |
- சில களங்கள் ஒன்றுக்கு மேற்பட்ட நாடுகளுக்குச் சொந்தமாக இருப்பதனால் வலயங்களின் அடிப்படையில் கணக்கிடும்போது, ஒன்றுக்கு மேற்பட்ட தடவைகள் பதிவு செய்யப்பட்டிருப்பதனால் இவ்வாறு எண்ணிக்கையில் மாற்றம் ஏற்படுகின்றது.
நாடுகள் அடிப்படியிலான புள்ளிவிவரத்திற்கு உலக பாரம்பரியக் களங்களின் பட்டியலைப் பார்க்கவும்.
# உலகப் பாரம்பரியக் களம்

## களங்களின் பட்டியல்

- உலக பாரம்பரியக் களங்களின் பட்டியல் - நாடு வாரியாக
- உலக பாரம்பரியக் களங்களின் பட்டியல் - ஆசியாவும் ஆஸ்திரலேசியாவும்
- உலக பாரம்பரியக் களங்களின் பட்டியல் - இந்தியா
- உலக பாரம்பரியக் களங்களின் பட்டியல் - நேபாளம்
- உலக பாரம்பரியக் களங்களின் பட்டியல் - இலங்கை
- உலக பாரம்பரியக் களங்களின் பட்டியல் - பாகிஸ்தான்
- உலக பாரம்பரியக் களங்களின் பட்டியல் - ஆபத்தான நிலையிலுள்ளவை
# உலகப் பாரம்பரியக் களம்

## இலங்கையிலுள்ள உலக பாரம்பரியக் களங்கள்

தற்போது, இலங்கையில் எட்டு இடங்கள் யுனெசுகோவினால் உலக பாரம்பரியக் களங்களாக ஏற்றுக் கொள்ளப்பட்டுள்ளன. இவற்றில் ஆறு பண்பாட்டுக் களங்களாகவும் இரண்டு இயற்கைக் களங்களாகவும் விளங்குகின்றன.  
1. பண்டைய புனித நகரமான அனுராதபுரம்
1. தங்கக் கோயில், தம்புள்ளை
1. புனித நகரம் கண்டி
1. பண்டைய நகரமான பொலன்னறுவை
1. பண்டைய நகரமான சிகிரியா
1. காலியின் பழைய நகரமும் அதன் கோட்டைகளும்
1. சிங்கராஜ வனம்
1. இலங்கையின் மத்திய உயர்நிலங்கள்  
இன்னமும் அறிவிக்கப்படாது ஆய்நிலையிலுள்ளப் பட்டியல்:
1. சேருவில மங்கள ரஜ மகாவிகாரை
1. சேருவில முதல் ஸ்ரீ பாத வரை (புனித காலடி ஆலயம்), மகாவலி ஆற்றோர பண்டைய யாத்திரிகர் பாதை
# உலகப் பாரம்பரியக் களம்

## தமிழகத்திலுள்ளவை

1. **மாமல்லபுர மரபுக்கோயில்கள்** – பல்லவர்களால் கட்டப்பட்டது.
1. **அழியாத சோழர் பெருங்கோயில்கள்** – சோழர்களால் கட்டப்பட்டது.
1. **நீலகிரி மலை இரயில் பாதை** – 1899-ல் திறக்கப்பட்ட இப்பாதை இந்தியாவின் ஒரே *பற்சட்ட இருப்புப்பாதை(rack railway)* ஆகும்.
# உலக பாரம்பரியக் களங்களின் பட்டியல் - ஆசியாவும் ஆஸ்திரலேசியாவும்

ஆசியா மற்றும் ஆஸ்திரலேசியப் பகுதிகளைச் சேர்ந்த உலகப் பாரம்பரியக் களங்களின் பட்டியல்:
# உலக பாரம்பரியக் களங்களின் பட்டியல் - ஆசியாவும் ஆஸ்திரலேசியாவும்

## ஆப்கானிஸ்தான்

- பாமியன் பள்ளத்தாக்கின் தொல்லியல் எச்சங்களும், பண்பாட்டு நிலத்தோற்றமும்
- ஜாமின் மினாரும், தொல்லியல் எச்சங்களும்
# உலக பாரம்பரியக் களங்களின் பட்டியல் - ஆசியாவும் ஆஸ்திரலேசியாவும்

## ஆர்மேனியா

- ஹக்பாட் மடாலயங்களும் சனாகினும் (1996, 2000)
- எச்மியாட்சின்னின் (Echmiatsin) தேவாலயங்கள் மற்றும் சிற்றாலயங்களும், ஸ்வாட்ஸ்நாட்ஸ் (Zvartnots) தொல்லியல் களமும் (2000)
- கெகாட் (Geghard) மடாலயமும் மேல் அஸாத் பள்ளத்தாக்கும் (Azat Valley) (2000)
# உலக பாரம்பரியக் களங்களின் பட்டியல் - ஆசியாவும் ஆஸ்திரலேசியாவும்

## அசர்பைஜான்

- மதில் சூழ்ந்த பாக்கு (Baku) நகரம்
- கோபுஸ்தான் பாறை ஓவியப் பண்பாட்டு நிலத்தோற்றம் (Gobustan Rock Art Cultural Landscape)
# உலக பாரம்பரியக் களங்களின் பட்டியல் - ஆசியாவும் ஆஸ்திரலேசியாவும்

## ஆஸ்திரேலியா

- ஆஸ்திரேலியத் தொல்லுயிரெச்ச முதுகெலும்பிகள் களம் (ரிவர்ஸ்லே/நாராகூர்ட்டே (Narakoorte))
- மத்திய கிழக்கு மழைக்காடுகள் ஒதுக்ககங்கள் (Central Eastern Rainforest Reserves)
- பிரேசர் தீவு
- Great Barrier Reef
- அகண்ட நீல மலைகள் பகுதி
- ஏர்ட் மக்டொனால்ட் தீவுகள்
- காக்காடு தேசியப் பூங்கா
- லார்ட் ஹாவே தீவு
- மக்குவாரி தீவு (Macquarie)
- புர்னுலூலூ தேசியப் பூங்கா
- ரோயல் கண்காட்சிக் கட்டிடம் மற்றும் கார்ல்ட்டன் கார்டன்ஸ்
- ஷார்க் குடா
- சிட்னி ஒப்பேரா மாளிகை
- தாஸ்மீனியக் காட்டுப்பகுதி
- ஊலூரு-கட்டா ஜுட்டா தேசியப் பூங்கா
- குயீன்ஸ்லாந்தின் ஈர மிதவெப்பப் பகுதிகள்
- வில்லாந்திரா ஏரிப் பகுதி
# உலக பாரம்பரியக் களங்களின் பட்டியல் - ஆசியாவும் ஆஸ்திரலேசியாவும்

## பஹ்ரேன்

- காலத் அல்-பஹ்ரேன்
# உலக பாரம்பரியக் களங்களின் பட்டியல் - ஆசியாவும் ஆஸ்திரலேசியாவும்

## கம்போடியா

- அங்கூர் வாட்
- பிரசாத் பிரா விகார்
# உலக பாரம்பரியக் களங்களின் பட்டியல் - ஆசியாவும் ஆஸ்திரலேசியாவும்

## சீனா

- சீனப் பெருஞ்சுவர் (1987)
- தைஷான் மலை, ஷாண்டொங் மாகாணம் (1987)
- பீஜிங்கில் உள்ள மிங் மற்றும் கிங் மரபினரின் இம்பீரியல் மாளிகைகள் (தடுக்கப்பட்ட நகர்) (1987) மற்றும் ஷென்யாங் (முக்தென் மாளிகை) (2004)
- ஷஒலின் மடாலயம்
- மொகாவோ குகைகள், துன்ஹூவாங், கான்ஷு மாகாணம் (1987)
- முதல் கின் பேரரசர் சமாதி ,சியான், சான்சி மாகாணம்(1987)
- பீக்கிங் மனிதன் களம், சௌகௌதியான் (Zhoukoudian), பீஜிங் மாநகரசபை (1987)
- ஹுவாங்ஷான் மலை, அன்ஹுயி மாகாணம் (1990)
- ஜியுசாய்கோ பள்ளத்தாக்கு (Jiuzhaigou) காட்சி மற்றும் வரலாற்றுச் சிறப்பு மிக்க பகுதி, சிச்சுவான் மாகாணம் (1992)
- ஹுவாங்லோங் காட்சி மற்றும் வரலாற்றுச் சிறப்பு மிக்க பகுதி, சிச்சுவான் மாகாணம் (1992)
- வுலிங்யுவான் காட்சி மற்றும் வரலாற்றுச் சிறப்பு மிக்க பகுதி, ஹுனான் மாகாணம் (1992)
- Mountain Resort and its Outlying Temples in Chengde, ஏபெய் மாகாணம் province (1994)
- கான்பியூசியஸ் கோயில் மற்றும் இடுகாடும், ஷாண்டொங் மாகாணம் கூஃபுவிலுள்ள கொங் குடும்ப மாளிகையும் (1994)
- வூடாங் மலைகளில் உள்ள பண்டைக்காலக் கட்டிடத் தொகுதிகள், ஹூபே மாகாணம் (1994)
- Historic Ensemble of the Potala Palace, including the Jokhang Temple and Norbulingka, Lhasa, Tibet (1994, 2000, 2001)
- லுஷான் தேசியப் பூங்கா, ஜியாங்சி மாகாணம் (1996)
- லெஷான் பாரிய புத்தர் காட்சிப் பகுதி உள்ளிட்ட எமீ மலைக் காட்சிப்பகுதி, சிச்சுவான் மாகாணம் (1996)
- லிஜியாங் பழைய நகரம், யுன்னான் மாகாணம் (1997)
- பிங் யாவோ பண்டைய நகரம், ஷாங்சி மாகாணம் (1997)
- சூசௌவின் செந்நெறித் தோட்டம், ஜியாங்ஷு மாகாணம் (1997, 2000)
- கோடை மாளிகை, பீஜிங்கிலுள்ள அரச தோட்டம் (1998)
- சுவர்க்கக் கோயில்: ஒரு இம்பீரியல் பலிபீடம் (1998)
- வூயி மலை, புஜியான் மாகாணம் (1999)
- டாசு பாறைச் சிற்பங்கள், சொங்கிங் மாநகரசபை (1999)
- கிங்செங் மலை மற்றும் டுஜியாங்யான் பாசன முறைமை, சிச்சுவான் மாகாணம் (2000)
- தென் அன்ஹுயியில் உள்ள பண்டைக்கால ஊர்கள் - க்ஸிடி மற்றும் ஹாங்குன் (2000)
- Longmen Grottoes, லுவோயாங், ஹெனான் மாகாணம் (2000)
- மிங் மற்றும் கிங் மரபினரின் அரச சமாதிகள், including the மிங் மரபுச் சமாதிகள் மற்றும் மிங் சியாவோலிங் Mausoleum (2000, 2003, 2004)
- யுங்காங் Grottoes, தாதோங், ஷாங்சி மாகாணம் (2001)
- யுன்னான் காப்புப் பகுதிகளின் மூன்று இணை ஆறுகள் (2003)
- பண்டைக்கால கோகுர்யோ அரசின் தலைநகரங்களும் சமாதிகளும், ஜிலின் மற்றும் லியாவோனிங் மாகாணங்கள் (2004)
- மாக்கோ வரலாற்று மையம் (2005)
- சிச்சுவான் பெரிய பண்டா காப்பகங்கள் (2006)
- யின் க்சூ, ஹெனான் மாகாணம் (2006)
- கைப்பிங் தியாவோலூவும் ஊர்களும், குவாங்டோங் மாகாணம் (2007)
- South China Karst, யுன்னான், குயிஷோ மற்றும் குவாங்சி மாகாணங்கள் (2007)
# உலக பாரம்பரியக் களங்களின் பட்டியல் - ஆசியாவும் ஆஸ்திரலேசியாவும்

## இந்தியா

- ஜெய்சல்மேர் கோட்டை
- ஆக்ரா கோட்டை (1983)உத்தரப் பிரதேசம்
- அஜந்தா குகைகள் (1983) மகாராட்டிரம்
- சாஞ்சியிலுள்ள பௌத்த நினைவுச்சின்னங்கள்மத்தியப் பிரதேசம்
- சம்பானேர்-பாவாகேத் தொல்லியல் பூங்கா குஜராத்
- சத்திரபதி சிவாஜி முனையம் (முன்னதாக விக்டோரியா முனையம்) மகாராட்டிரம்
- கோவாவின் மாதாக்கோயில்களும் கன்னிமாடங்களும்வெல்ஹா கோவா (பழைய கோவா), கோவா
- எலிபண்டா குகைகள்மகாராட்டிரம்
- எல்லோரா குகைகள்மகாராட்டிரம்
- ஃபத்தேப்பூர் சிக்ரி|உத்தரப் பிரதேசம்
- அழியாத சோழர் பெருங்கோயில்கள்தமிழ்நாடு
- ஹம்பியிலுள்ள நினைவுச்சின்னங்கள் பெல்லாரி மாவட்டம், கருநாடகம்
- மாமல்லபுர மரபுச்சின்னங்கள் மகாபலிபுரம், தமிழ்நாடு
- பட்டடக்கலுவிலுள்ள நினைவுசின்னங்கள் பட்டடக்கல், கர்நாடகம்
- உமாயூனின் சமாதிதில்லி
- ஜந்தர் மந்தர் (ஜெய்ப்பூர்) ஜெய்ப்பூர், இராசத்தான்
- காசிரங்கா தேசியப் பூங்கா அசாம்
- கேவலாதேவ் தேசியப் பூங்கா பரத்பூர், இராசத்தான்
- கஜுராஹோவிலுள்ள நினைவுச்சின்னங்கள்மத்தியப் பிரதேசம்
- மகாபோதி கோயில், புத்த கயாபீகார்
- மானசு வனவிலங்கு காப்பகம்|அசாம்
- இந்திய மலைப்பாதை தொடருந்துகள் |டார்ஜிலிங், நீலகிரி, கல்கா-சிம்லா
- நந்தாதேவி மற்றும் மலர்ப் பள்ளத்தாக்கு தேசியப் பூங்கா சமோலி மாவட்டம், உத்தராஞ்சல்
- குதுப் மினார் வளாகம் தில்லி
- செங்கோட்டை வளாகம்தில்லி
- பீம்பேட்கா பாறை வாழிடங்கள் மத்தியப் பிரதேசம்
- சுந்தர வனத் தேசியப் பூங்கா மேற்கு வங்காளம்
- கொனார்க் சூரியன் கோயில்பூரி மாவட்டம், ஒடிசா
- தாஜ் மகால், உத்தரப் பிரதேசம்
- இராணியின் கிணறு, குஜராத்
- மேற்குத் தொடர்ச்சி மலைத்தொடர் (2012)
# உலக பாரம்பரியக் களங்களின் பட்டியல் - ஆசியாவும் ஆஸ்திரலேசியாவும்

## இலங்கை

- பண்டைய பொலநறுவை நகரம்
- பண்டைய சிகிரியா நகரம்
- தங்கக் கோயில், தம்புள்ளை
- காலி பழைய நகரமும் அதன் அரண்களும்
- அநுராதபுரம் புனித நகரம்
- கண்டி புனித நகரம்
- சிங்கராஜக் காடு
# உலக பாரம்பரியக் களங்களின் பட்டியல் - ஆசியாவும் ஆஸ்திரலேசியாவும்

## ஈராக்

- ஈராக்கின் உலகப் பாரம்பரியக் களங்கள்
# உலக பாரம்பரியக் களங்களின் பட்டியல் - ஆசியாவும் ஆஸ்திரலேசியாவும்

## நேபாளம்

- காத்மாண்டு சமவெளியில்;
1. காத்மாண்டு நகர சதுக்கம்
1. பக்தபூர் நகர சதுக்கம்
1. பதான் தர்பார் சதுக்கம்
1. பசுபதிநாத் கோவில்
1. சங்கு நாராயணன் கோயில்
1. பௌத்தநாத்து
1. சுயம்புநாதர் கோயில்  
- பிற பகுதிகளில்;  
1. லும்பினி, (புத்தர் பிறந்த இடம்)
1. சாகர்மாதா தேசியப் பூங்கா
1. சித்வான் தேசியப் பூங்கா
# உலக பாரம்பரியக் களங்களின் பட்டியல் - ஆசியாவும் ஆஸ்திரலேசியாவும்

## தாய்லாந்து

- வாட் சாய்வத்தாநரம்
- சுகோதாய் மற்றும் சுற்றுப்புற வரலாற்று நகரங்கள்
- அயூத்தியா (வரலாற்று நகரம்)
- பான் சியாங் தொல்லியல் பகுதிகள்
- டோங் பயாயேன்-கவோ யாய் வனப்பகுதி
- துங்யாய்-க்வாய் கா கயேங் வனச்சரணாலயம்
# உலக பாரம்பரியக் களங்களின் பட்டியல் - ஆசியாவும் ஆஸ்திரலேசியாவும்

## பாகிஸ்தான்

- மொகெஞ்சதாரோ
- அரப்பா
- மெஹெர்கர்
- தக்சசீலா
- சாலிமார் பூங்கா, இலாகூர்
- பன்பூர்
- இலாகூர் கோட்டை
- ரோடாசு கோட்டை
# உலக பாரம்பரியக் களங்களின் பட்டியல் - ஆசியாவும் ஆஸ்திரலேசியாவும்

## வங்காள தேசம்

- சோமபுரம் மகாவிகாரை
# நேச நாயனார்

:“மன்னியசீர் மறைநாவன் நின்றவூர் பூசல்
:வரிவளையாள் மானிக்கும் நேசனுக்கு மடியேன்” – திருத்தொண்டத்தொகை.  
**நேச நாயனார்** என்பவர் சைவ சமயத்தவர்களால் பெரிதும் மதிக்கப்படும் அறுபத்து மூன்று நாயன்மார்களில் ஒருவர் ஆவார். நல் ஒழுக்கம் உடைய பெரியோர்கள் நிலைபெற வாழும் காம்பீலி என்னும் பழம்பதி (தொன்மையான இடம்) ஒன்றுண்டு. அதில் அறுவையார் குலத்தில் செல்வம் மிக்க குடியில் வந்தவர் **நேசர்** என்பவர். அவர் இடையறாது சிவனடியார்களைப் போற்றி வந்தார். ஒரு போதும் சிவனடிச் சிந்தை மறவார். வாக்கினால் திருவைந்தெழுத்து ஓதுவதையும் மறவார். தமது மரபின் கைத்தொழிலைச் சிவனடியார்களுக்காகவே செய்துவந்தார். உடையும், கீழ்கோவணமும் நெய்து அடியார்களுக்கு இடைவிடாது நாளும் அவர் வேண்டியமுறையால் ஈந்து வந்து சிவனடி நிழல் சேர்ந்தார்.
# நேச நாயனார்

## நுண்பொருள்

1. சிவனடியார்களுக்கு உடை உதவுதல் சிறந்த சிவத்தொண்டு  
நேசநாயனார் குருபூசை நாள்: பங்குனி உரோகிணி.
# கோச் செங்கட் சோழ நாயனார்

## நுண்பொருள்

1. தவப்பேறும், மெய்யுணர்வுமுடைய உயிர்கள் யாவும் இறைவனை வழிபடும் இயல்பின.
1. மெய்யாடியார்க்கு முற்பிறப்புணர்ச்சி வாய்த்தலுண்டு
1. சிவதொண்டு விட்டகுறை தொட்டகுறை எனும் முறைவழிப்படுவதாம்.  
கோச்செங்கட்சோழ நாயனார் குருபூசை: மாசி சதயம்.
# முழு எண்

கணிதத்தில் **முழு எண்கள்** அல்லது **நிறை எண்கள்** (இலத்தீன்: *integer* அதாவது முழுமை) எனப்படுவன நேர்ம இயற்கை எண்களையும் (1, 2, 3, …), அவற்றின் எதிர்மங்களையும் (−1, −2, −3, ...) மற்றும் சுழி இலக்கத்தையும் குறிப்பனவாகும். முழு எண்களைப் பின்னப் பகுதியற்ற எண்கள் எனவும் கொள்ளலாம். எடுத்துக்காட்டாக 13, 9, மற்றும்&nbsp;−1204 ஆகியவை முழு எண்கள்; 1.25, 5½, <math>\sqrt2</math>ஆகியவை முழு எண்கள் அல்ல.  
முழுஎண்களின் கணம் "**Z**" அல்லது <math>\mathbb{Z}</math> என்ற குறியீடுகளால் குறிக்கப்படுகிறது. விகிதமுறு எண்களின் கணத்திற்கும் மெய்யெண்களின் கணத்திற்கும் முழுஎண்களின் கணம் உட்கணமாக அமைகிறது. மேலும் இக் கணம், எண்ணுறு முடிவிலி கணமாகும்.  
முழுவெண்களின் கணம் மிகச்சிறிய குலமாகவும் மிகச்சிறிய வளையமாகவும் இருக்கும். இயற்கணித எண் கோட்பாட்டில், இயற்கணித முழுவெண்களிலில் இருந்து வேறுபடுத்திக் காட்டப்படுவதற்காக, முழுவெண்கள் "விகிதமுறு முழுவெண்கள்" என அழைக்கப்படுகின்றன. விகிதமுறு எண்களாக இருக்கக்கூடிய இயற்கணித முழுவெண்களாக, இந்த விகிதமுறு முழுவெண்கள் உள்ளன.
# முழு எண்

## குறியீடு

என்ற குறியீடு வெவ்வேறு கணங்களைக் குறிப்பதற்குப் பல்வேறான அறிஞர்களால் பயன்படுத்தப்படுகிறது:
- நேர்ம முழுவெண்களுக்கு: , or
- எதிர்மமில்லா முழுவெண்களுக்கு
- பூச்சியமில்லா முழுவெண்களுக்கு
- சிலர் பூச்சியமில்லா முழுவெண்களுக்கு என்பதையும், வேறு சிலர் இக்குறியீட்டை எதிர்மமில்லா முழுவெண்களுக்கு அல்லது கணத்திற்குப் பயன்படுத்துகின்றனர்.
# முழு எண்

## வரைபடத்தில்

முடிவிலா நீளமுள்ள ஒரு எண்கோட்டின்மீது சம இடைவெளியில் அமையும் தனித்த புள்ளிகளாக முழுஎண்களைக் குறிக்கலாம். முழுஎண் கோட்டில், எதிரிலா முழுஎண்கள் சுழிக்கு வலப்புறமும், எதிர் முழுஎண்கள் சுழிக்கு இடப்புறத்திலும் குறிக்கப்படுகின்றன.
# முழு எண்

## இயற்கணிதப் பண்புகள்

### அடைவுப் பண்பு

இயல் எண்களின் கணத்தைப் போன்றே, முழுஎண்களின் கணமும் (**Z**) கூட்டல் மற்றும் பெருக்கல் ஆகிய இரு ஈருறுப்புச் செயலிகளைப் பொறுத்து அடைவு பெற்றது ஆகும். அதாவது இரு முழுஎண்களின் கூடுதல் மற்றும் பெருக்கற்பலன் இரண்டும் முழுஎண்களாகவே இருக்கும். &nbsp; மற்றும் எதிர் இயல் எண்கள் உள்ளதால் **Z** இல் உள்ளதால் இக் கணம் கழித்தலைப் பொறுத்தும் அடைவு பெற்றுள்ளது.  
ஆனால் இரு முழுஎண்களை ஒன்றை மற்றொன்றால் வகுக்கும்போது கிடைக்கும் எண் முழுஎண்ணாக இருக்கவேண்டியதில்லை என்பதால் வகுத்தலைப் பொறுத்து முழுஎண்கள் கணம் அடைவு பெறவில்லை. இதேபோல, அடுக்கேற்றத்தைப் பொறுத்தும் முழுஎண்கள் கணம் அடைவுபெறவில்லை.
# முழு எண்

## இயற்கணிதப் பண்புகள்

### கூட்டல், பெருக்கலைப் பொறுத்த பண்புகளின் அட்டவணை

*a*, *b* மற்றும் *c* ஆகிய மூன்று முழுஎண்களுக்குக் கூட்டல் மற்றும் பெருக்கல் செயல்களைப் பொறுத்த அடிப்படைப் பண்புகள் கீழுள்ள அட்டவணையில் தரப்பட்டுள்ளன:
**கூட்டல் மற்றும் பெருக்கலின் முழுஎண்கள் மீதான பண்புகள்**  
| ஒரு முழுஎண் |
| --- |
# முழு எண்

## இயற்கணிதப் பண்புகள்

### கூட்டல், பெருக்கலைப் பொறுத்த பண்புகளின் அட்டவணை

#### கூட்டலைப் பொறுத்து

##### ஏபெல் குலம்
மேலே தரப்பட்டுள்ள அட்டவணயின் படி ஈருறுப்புச் செயலியான கூட்டலைப் பொறுத்து, **Z** ஆனது அடைவுப் பண்பு, சேர்ப்புப் பண்பு, முற்றொருமை உறுப்பு இருத்தல், நேர்மாறு உறுப்பு இருத்தல், பரிமாற்றுப் பண்பு ஆகிய ஐந்து பண்புகளையும் நிறைவு செய்கிறது. எனவே (**Z, +**) ஒரு ஏபெல் குலமாகிறது.  
##### சுழற் குலம்
சுழியற்ற ஒவ்வொரு முழுஎண்ணையும் அல்லது என்ற முடிவுறுக் கூட்டல் வடிவில் எழுதமுடியும் என்பதால் (**Z, +**) ஒரு சுழற் குலமாகவும் உள்ளது. உண்மையில் முடிவிலி சுழற்குலமாக அமைவது (**Z, +**) மட்டுமே. ஏனென்றால் வேறு ஏதாவது முடிவிலி சுழற்குலங்கள் இருந்தாலும், அவை (**Z, +**) உடன் குலச் சமஅமைவியம் கொண்டவையாய் அமையும்.
# முழு எண்

## இயற்கணிதப் பண்புகள்

### கூட்டல், பெருக்கலைப் பொறுத்த பண்புகளின் அட்டவணை

#### பெருக்கலைப் பொறுத்து

##### குலம்
- குலமாவதற்குத் தேவையான நான்கு பண்புகளில் முதல் மூன்று பண்புகளைக் கொண்டிருந்தாலும், நான்காவது பண்பான பெருக்கலுக்கான பொறுத்த நேர்மாறு உறுப்புகள் இல்லாமையால் (**Z, x**) குலம் ஆகாது.
- பெருக்கலைப் பொறுத்து அடைவுப் பண்பு, சேர்ப்புப் பண்பு, முற்றொருமை உறுப்பு இருத்தல் ஆகிய மூன்று பண்புகளையும் நிறைவு செய்வதால், (**Z, x**) ஒரு ஒற்றைக்குலம் ஆகிறது. மேலும் இம் மூன்று பண்புகளுடன் பெருக்கலைப் பொறுத்த பரிமாற்றுப் பண்பும் நிறைவு செய்யப்படுவதால் (**Z, x**) ஒரு **பரிமாற்று ஒற்றைக்குலம்** ஆகும்.
# முழு எண்

## இயற்கணிதப் பண்புகள்

### கூட்டல், பெருக்கலைப் பொறுத்த பண்புகளின் அட்டவணை

#### வளையம், களம்

- (**Z, +**) ஏபெல் குலமாகவும், (**Z, x**) ஒற்றைக்குலமாகவும் மேலும் கூட்டல் மற்றும் பெருக்கலைப் பொறுத்த பங்கீட்டுப் பண்பும் (<math> a*(b + c) = a*b + a*c</math>, <math>(a + b)*c = a*c + b*c</math>)
நிறைவு பெறுவதால் முழுஎண்களின் கணம் (**Z, +, x**) ஒரு பரிமாற்று வளையம் ஆகும்.  
- வளையமாக இருந்தபோதும் பெருக்கலைப் பொறுத்த நேர்மாறு உறுப்புகள் இல்லாமையால் முழுஎண்களின் கணம் ஒரு களமாக முடியாது.
# முழு எண்

## முழு வரிசைப் பண்பு

முழுஎண்கள் கணம், மேல்வரம்பும் கீழ்வரம்புமற்ற முழு வரிசையுடைய கணமாகும்.
**Z** இன் வரிசைப்படுத்தப்பட்ட வடிவம்:  
சுழியைவிடப் பெரிய முழுஎண்கள் நேர் முழுஎண்கள் எனவும், சுழியைவிடச் சிறிய முழுஎண்கள் எதிர் முழுஎண்கள் எனவும் அழைக்கப்படும். சுழி நேர் முழு எண்ணோ அல்லது எதிர் முழுஎண்ணோ கிடையாது.  
முழுஎண்கள் முழு வரிசைப் பண்புடையாதாக இருப்பதால் பின்வரும் முடிவுகள் சாத்தியமாகின்றன:
- *a* < *b* , *c* < *d* எனில் *a* + *c* < *b* + *d*
- *a* < *b* , 0 < *c* எனில், *ac* < *bc*.
# முழு எண்

## எண்ணளவை

முழு எண்கள் கணத்தின் எண்ணளவை அல்லது முதலெண் (Aleph number) ஆகும். இதனை முழுவெண்கள் கணத்திலிருந்து இயலெண்கள் கணத்திற்கு ஒரு இருவழிக்கோப்பு (அதாவது உள்ளிடுகோப்பு மற்றும் முழுக்கோப்பு) அமைத்து விளக்கலாம்:
::
:<math>f(x) = \begin{cases} 2|x|, & \mbox{if } x \leq 0\\ 2x-1, & \mbox{if } x > 0. \end{cases}</math>  
::
:<math>g(x) = \begin{cases} 2|x|, & \mbox{if } x < 0 \\ 2x+1, & \mbox{if } x \ge 0. \end{cases} </math>
:  
சார்பின் ஆட்களத்தை முழுவெண்களாக ( மட்டுப்படுத்தினால், இல் உள்ள ஒவ்வொரு எண்ணுக்கும் ஒத்ததாக **N** இல் ஒரேயொரு எண் மட்டுமே இருக்கும். மேலும் எண்ணளவையின் வரையரைப்படி, மற்றும் இரண்டின் எண்ணளவைகளும் சமம் என்பதை அறியலாம். அதாவது முழுவெண்கள் கணத்தின் எண்ணளவை இயலெண்களின் கணத்தின் எண்ணளவைக்குச் சமமாகும்.
# முழு எண்

## அமைப்பு

களின் வரிசைச் சோடிகள் சிவப்புப் புள்ளிகளால் காட்டப்பட்டுள்ளன. இணைக்கப்பட்ட சிவப்புப் புள்ளிகள், கோட்டின் இறுதியிலுள்ள முழுவெண்களைக் (நீலம்) குறிக்கும் சமானப் பகுதிகளைக் குறிக்கும்.|upright=2]]
துவக்கப் பள்ளிகளில் முழுவெண்கள் என்பவை இயலெண்கள், பூச்சியம், இயலெண்களின் எதிர்ம எண்கள் ஆகியவை சேர்ந்ததாகக் கொள்ளப்படுகிறது. எனினும் இவ்விதமான வரையறை முறைகளால் ஒவ்வொருவிதமான வரையறைக்கும் அடிப்படை எண்கணிதச் செயல்களை வெவ்வேறுவிதமாக வரையறுக்க வேண்டிய நிலை ஏற்படும். மேலும் இந்த செயல்கள் எண்கணித விதிகளை நிறைவு செய்யும் என்பதை நிறுவுதலும் கடினமானதாக இருக்கும்.
எனவே பெரும்பாலும் தற்கால கணக்கோட்பாட்டுக் கணிதத்தில், வேறுபாடின்றி எண்கணிதச் செயல்களை வரையறுக்கக் கூடியதாக முழுவெண்களின் அமைப்பு பயன்படுத்தப்படுகிறது. இம்முறையில் முழுவெண்கள் இயல் எண்களின் வரிசைச் சோடிகளின் சமானப் பகுதிகளாக அமைக்கப்படுகிறது .  
இலிருந்து ஐக் கழிக்கக் கிடைக்கும் விடையாக என்பது புரிந்துகொள்ளப்படுகிறது. , இரண்டும் ஒரே எண்ணைக் குறிக்கும் என்பதைக் காட்ட இந்த வரிசைச் சோடிகளின் மீதான சமான உறவு, கீழுள்ள விதிகளை நிறைவுசெய்யும் வகையில் வரையறுக்கப்படுகிறது:
:<math>a + d = b + c. </math> என இருந்தால்,
:<math>(a,b) \sim (c,d) </math>  
முழுவெண்களின் கூட்டல் மற்றும் பெருக்கல் செயல்களை இயலெண்களின் மீதான அச்செயல்களைக் கொண்டு வரையறுக்கலாம்; ஐ உறுப்பாகக் கொண்ட சமானப் பகுதியை எனக் குறித்தால்:
:<math>[(a,b)] + [(c,d)] := [(a+c,b+d)].</math>
:<math>[(a,b)]\cdot[(c,d)] := [(ac+bd,ad+bc)].</math>  
வரிசைச் சோடியின் வரிசையை மாற்றுவதன் மூலம் ஒரு முழுவெண்ணின் எதிரெண்ணைப் பெறலாம்:
:<math>-[(a,b)] := [(b,a)].</math>  
இதன்மூலம் கழித்தலை கூட்டல் நேர்மாற்றின் கூட்டலாக வரையறுக்கலாம்:
:<math>[(a,b)] - [(c,d)] := [(a+d,b+c)].</math>  
முழுவெண்களின் வரிசையின் வரையறை:
:<math>a+d < b+c.</math> என இருந்தால், இருந்தால் மட்டுமே,
:<math>[(a,b)] < [(c,d)]</math> ஆகும்.  
இந்த எண்கணிதச் செயல்களின் வரையறையானது, சமானப் பகுதிகளின் உருவகிப்புகளின் தேர்வைப் பொறுத்து மாறாதது என்பதை எளிதாகச் சரிபார்க்க முடியும்.
# தாமரைத்தீவான்

**தாமரைத்தீவான்** (பி. ஜூலை 24, 1932) என்ற புனைபெயர் கொண்ட சோமநாதர் இராசேந்திரம் இலங்கை திருகோணமலையைச் சேர்ந்த எழுத்தாளர், கவிஞர். பத்தாயிரத்துக்கு மேற்பட்ட பாடல்களைப் படைத்துள்ளார்.